proxectonos/corpus_dominio_legal_administrativo_tmp huggingface dataset:
EXTRACTO da Orde do 3 de agosto de 2020 pola que se amplía a dotación orzamentaria para a concesión das axudas da Orde do 30 de decembro de 2019 pola que se establecen as bases reguladoras para a concesión de subvencións para a prevención dos danos causados aos bosques por incendios, desastres naturais e catástrofes en montes veciñais en man común e en sociedades de fomento forestal (Sofor), cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, e se convocan para o ano 2020 (códigos de procedemento MR651A e MR651B).
Consellería do Medio Rural — III. Outras disposicións — 11/08/2020

BDNS (Identif.): 496219.
De conformidade co previsto no artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index):
Artigo único
1. A dotación orzamentaria prevista para a concesión de subvencións para a prevención dos danos causados aos bosques por incendios, desastres naturais e catástrofes en montes veciñais en man común e en sociedades de fomento forestal (Sofor), cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, convocadas para o ano 2020, de acordo coa Orde do 30 de decembro de 2019 (DOG núm. 34, do 19.2.2020), increméntase no importe de cincocentos oitenta mil euros (580.000,00 €) na aplicación orzamentaria 14.02.551B.770.0, CP 2016 00212, distribuídos do seguinte xeito:
– Ano 2020: 300.000,00 euros.
– Ano 2021: 280.000,00 euros.
2. En todo caso, a concesión das axudas reguladas na dita orde estará limitada ás dispoñibilidades orzamentarias.
3. A ampliación prevista no artigo único desta orde non afecta ao prazo de presentación de solicitudes establecido na Orde do 30 de decembro de 2019.
Santiago de Compostela, 3 de agosto de 2020
CORRECCIÓN DE ERROS. Orde do 27 de xullo de 2020 pola que se establecen as bases reguladoras para a concesión, en réxime de concorrencia competitiva, das axudas ás librarías de Galicia para a realización de actividades de difusión do libro e da lectura en 2020, e se procede á súa convocatoria para o ano 2020 (código de procedemento CT224C).
Consellería de Cultura e Turismo — III. Outras disposicións — 07/08/2020

Advertidos erros na orde publicada no Diario Oficial de Galicia núm. 157, do 6 de agosto de 2020, cómpre publicar correctamente o seguinte anexo:
RESOLUCIÓN do 5 de agosto de 2020 pola que se redistribúen os créditos orzamentarios por epígrafes recollidos na Resolución do 28 de abril de 2020 pola que se establecen as bases reguladoras e se anuncia a convocatoria de subvencións para a renovación de electrodomésticos e a implantación de domótica enerxética para o ano 2020 (código de procedemento IN414C).
Axencia Instituto Enerxético de Galicia — III. Outras disposicións — 11/08/2020

Mediante a Resolución do 28 de abril de 2020 que foi publicada no DOG número 99, do 25 de maio, establecéronse as bases reguladoras e anunciouse a convocatoria de subvencións para a renovación de electrodomésticos e a implantación de domótica enerxética.
O artigo 2.1 das bases reguladoras prevé a posibilidade de redistribuír o orzamento se pasado un mes desde a apertura do prazo de solicitudes nalgunha das epígrafes non se rexistran solicitudes suficientes para esgotar os fondos dispoñibles e noutras das epígrafes existe lista de espera.
O prazo de presentación de solicitudes da actuación 1 correspondente á renovación de electrodomésticos comezou o 1 de xullo e o prazo de solicitudes da actuación 2 relativa ás instalacións domóticas comezou o 2 de xullo.
O 3 de agosto, os fondos dispoñibles para a actuación 1 foron reservados na súa totalidade e hai 1.000 solicitudes adicionais en lista de espera cunha axuda asociada superior a 150.000 €. Mentres, na actuación 2, rexistráronse 48 solicitudes cunha axuda asociada de 28.578,45 €.
O artigo 31 do Decreto 11/2009 establece que cando a contía total máxima das subvencións convocadas se distribúa entre distintos créditos orzamentarios a alteración da dita distribución non precisará de nova convocatoria, pero si das modificacións que procedan no expediente de gasto e da publicación nos mesmos medios que a convocatoria.
Dado que se deu a situación de pasar un mes de prazo, que hai lista de espera para a actuación 1, plan renove de electrodomésticos, e que existe dispoñibilidade na actuación 2, domótica enerxética, e para evitar, na medida do posible, un efecto parada nas solicitudes do plan renove de electrodomésticos derivado da entrada en lista de espera da actuación, que pode ocasionar prexuízos ás entidades colaboradoras así como ás persoas interesadas na axuda, urxe tramitar unha redistribución orzamentaria entre as distintas epígrafes.
Por todo o anterior, e dado que nas aplicacións orzamentarias correspondentes existe crédito dispoñible e coa finalidade de incrementar a eficacia administrativa e a eficiencia na asignación de recursos públicos, maximizando o impulso de proxectos de aforro e eficiencia enerxética,
Primeiro. Redistribuír os fondos destinados ás subvencións para a renovación de electrodomésticos e a implantación de domótica enerxética en función do volume de solicitudes recibido modificando a táboa do artigo 2.1 da Resolución do 28 de abril de 2020 do seguinte xeito:
Segundo. A presente modificación, unha vez publicada no Diario Oficial de Galicia, non implicará a modificación do prazo establecido para presentar solicitudes.
Santiago de Compostela, 5 de agosto de 2020
EXTRACTO da Orde do 28 de xullo de 2020 pola que se publica a redistribución e a ampliación do crédito da Orde do 12 de decembro de 2019 pola que se establecen as bases reguladoras para a concesión, en réxime de concorrencia competitiva, de subvencións para investimentos produtivos, incremento da eficiencia enerxética e fomento da reconversión das empresas acuícolas a fontes de enerxía renovables, e para a obtención de servizos de asesoramento de carácter técnico, científico, xurídico, ambiental ou económico no ámbito da acuicultura, cofinanciadas co Fondo Europeo Marítimo e de Pesca (FEMP), e se procede á súa convocatoria para o ano 2020, tramitado como expediente anticipado de gasto (código de procedemento PE205F).
Consellería do Mar — III. Outras disposicións — 05/08/2020

BDNS (Identif:): 487248.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da orde de ampliación de crédito cuxo texto completo pode consultarse na Base de datos nacional de subvencións
(http://www.pap.minhap.gob.es/bdnstrans/index):
Primeiro. Redistribución do crédito
1. Modifícase o crédito destinado ás axudas convocadas na Orde do 12 de decembro de 2019, redistribuíndo o crédito previsto na dita orde para a anualidade 2020 da seguinte maneira:
Segundo. Ampliación do crédito orzamentario
Amplíase o importe dos créditos correspondentes á anualidade 2020, destinados ás axudas que se van conceder ao abeiro da Orde do 12 de decembro de 2019, nas seguintes contías e aplicacións orzamentarias:
Terceiro. Prazo de presentación de solicitudes
Esta ampliación de crédito non dá lugar á apertura dun novo prazo de presentación de solicitudes.
Santiago de Compostela, 28 de xullo de 2020
RESOLUCIÓN do 11 de agosto de 2020 pola que se publica a concesión dos premios fin de carreira da Comunidade Autónoma de Galicia para o alumnado que rematou os seus estudos de ensinanzas artísticas superiores no ano 2019 en centros públicos de Galicia, convocados pola Orde do 23 de decembro de 2019 (Diario Oficial de Galicia do 7 de febrero de 2020).
Consellería de Educación, Universidade e Formación Profesional — III. Outras disposicións — 20/08/2020

A Orde do 23 de decembro de 2019 pola que se establecen as bases reguladoras e se procede á convocatoria dos premios fin de carreira da Comunidade Autónoma de Galicia para o alumnado que rematou os seus estudos de ensinanzas artísticas superiores no ano 2019 en centros públicos de Galicia, establece no seu artigo 13, que unha vez efectuada a selección, a comisión avaliadora elevará, a través da Dirección Xeral de Educación, Formación Profesional e Innovación Educativa, un informe-proposta á conselleira de Educación, Universidade e Formación Profesional, que emitirá a correspondente resolución de concesión de premios para a súa publicación no
Diario Oficial de Galicia
.
Unha vez publicada a lista provisional de persoas candidatas aos premios fin de carreira, resoltas as reclamacións presentadas, vista a acta coa proposta definitiva da comisión avaliadora de adxudicación dos premios fin de carreira, e por proposta do director xeral de Educación, Formación Profesional e Innovación Educativa
Primeiro. Conceder os premios fin de carreira da Comunidade Autónoma de Galicia para o alumnado que rematou os seus estudos de ensinanzas artísticas superiores no ano 2019 en centros públicos de Galicia ao alumnado que figura no anexo I desta resolución.
Segundo. Publicar no anexo II a listaxe das persoas que non obtiveron premio fin de carreira segundo as bases reguladoras da Orde do 23 de decembro de 2019.
Terceiro. Esta resolución de adxudicación dos premios poderá ser impugnada mediante recurso potestativo de reposición ante a conselleira de Educación, Universidade e Formación Profesional no prazo dun mes, a partir do día seguinte ao da data de publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente mediante recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous (2) meses desde tal publicación, segundo prevé o artigo 46 da Lei 29/1998, do 13 de xullo, reguladora da xurisdición contencioso-administrativa
Santiago de Compostela, 11 de agosto de 2020
RESOLUCIÓN do 11 de agosto de 2020 pola que se dá publicidade das persoas beneficiarias das axudas concedidas ao abeiro da Orde do 2 de agosto de 2019 pola que se establecen as bases reguladoras para as axudas ao alugamento de vivenda do Plan estatal de vivenda 2018-2021, e se procede á súa convocatoria para o ano 2019, con carácter plurianual (códigos de procedemento VI432A e VI432B), e se lles notifica a resolución ás persoas a que se lles denegaron estas axudas.
Instituto Galego da Vivenda e Solo — III. Outras disposicións — 20/08/2020

Con data do 11 de setembro de 2019 publicouse no
Diario Oficial de Galicia
a Orde do 2 de agosto de 2019 pola que se establecen as bases reguladoras para as axudas ao alugamento de vivenda do Plan estatal de vivenda 2018-2021, e se procede á súa convocatoria para o ano 2019, con carácter plurianual (códigos de procedemento VI432A e VI432B).
No artigo 1 da citada orde establécense dúas liñas de axuda:
a) Liña A, axuda ao alugamento de vivenda: a súa finalidade é facilitar o desfrute dunha vivenda en réxime de alugamento a sectores de poboación con escasos medios económicos, mediante a concesión de axudas directas ás persoas inquilinas.
b) Liña B, axuda á mocidade para o alugamento de vivenda habitual e permanente: a súa finalidade é facilitar o acceso ao desfrute dunha vivenda digna e adecuada, en réxime de alugamento, a persoas menores de 35 anos con escasos medios económicos, mediante o outorgamento de axudas directas ás persoas inquilinas.
Con data do 11 de agosto de 2020 o director xeral do Instituto Galego da Vivenda e Solo (en diante, IGVS), por proposta da Dirección Técnica de Fomento do IGVS, resolveu darlle publicidade á concesión das axudas relacionadas no anexo I (liña A) e anexo II (liña B), así como denegar o resto das solicitudes presentadas ao abeiro desta convocatoria.
Polo exposto, e de conformidade co disposto nos artigos 17 da Lei 1/2016, do 18 de xaneiro, de transparencia e bo goberno, 15 da Lei 9/2007, do 13 de xuño, de subvencións de Galicia e 20.9 da Orde do 2 de agosto de 2019,
1. Publicar a relación das persoas beneficiarias e o importe das axudas concedidas relativas ás liñas A e B da citada Orde do 2 de agosto de 2019.
2. Publicar a listaxe das persoas a que se lles denega a axuda das liñas A e B por incumprimento dalgún dos requisitos exixidos na citada Orde do 2 de agosto de 2019. A citada listaxe poderá consultarse na páxina web http://igvs.xunta.gal/web/igvs/portada.
3. As persoas solicitantes a que se lles denegou a axuda por incumprimento dalgún dos requisitos exixidos na citada Orde do 2 de agosto de 2019 poderán interpoñer contra esta resolución, que non pon fin á vía administrativa, un recurso de alzada ante a persoa titular da Presidencia do IGVS no prazo dun (1) mes, contado desde o día seguinte ao desta publicación no
Diario Oficial de Galicia
, de acordo co previsto nos artigos 121 e seguintes da Lei 39/2015, do 1 de outubro, do procedemento administrativo común das administracións públicas.
Santiago de Compostela, 11 de agosto de 2020
CORRECCIÓN DE ERROS. Resolución do 4 de agosto de 2020, da Dirección Xeral de Educación, Formación Profesional e Innovación Educativa, pola que se convocan, con carácter gratuíto, cursos de linguaxe administrativa galega e cursos preparatorios para os certificados de lingua galega, Celga, que se realizarán en distintos períodos e en varias escolas oficiais de idiomas de Galicia.
Consellería de Educación, Universidade e Formación Profesional — III. Outras disposicións — 21/08/2020

Tras advertir erros na dita resolución, que se publicou no Diario Oficial de Galicia número 161, do 12 de agosto de 2020, cómpre facer as seguintes correccións:
Na páxina 32045, debe substituírse a táboa de cursos Celga ofertados na EOI de Santiago de Compostela pola seguinte:
Na páxina 32047, debe substituírse a táboa de cursos Celga ofertados na EOI de Vigo pola seguinte:
RESOLUCIÓN do 16 de xullo de 2020 pola que se publica o plan de estudos do máster universitario en Historia Moderna: Monarquía de España. Séculos XVI-XVIII.
Universidade de Santiago de Compostela — III. Outras disposicións — 29/07/2020

Obtida a verificación do plan de estudos polo Consello de Universidades, logo do informe favorable da Axencia para a Calidade do Sistema Universitario de Galicia, así como a autorización da Comunidade Autónoma de Galicia, e establecido o carácter oficial do título polo Acordo do Consello de Ministros do 18 de marzo de 2016 (publicado no BOE do 11 de abril de 2016 pola Resolución do secretario xeral de universidades do 30 de marzo de 2016).
Esta reitoría, de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2007, resolve publicar o plan de estudos conducente á obtención do título oficial de máster universitario en Historia Moderna: Monarquía de España, séculos XVI-XVIII, pola Universidade Autónoma de Madrid, a Universidade de Cantabria e a Universidade de Santiago de Compostela.
Santiago de Compostela, 16 de xullo de 2020
Rama de coñecemento: artes e humanidades.
Universidades participantes: Universidade Autónoma de Madrid, Universidade de Cantabria e Universidade de Santiago de Compostela.
Cadro 1. Distribución de créditos ECTS segundo tipo de materia.
Cadro 2. Materias, créditos e distribución temporal do máster.
Para obter o título, o estudante deberá cursar os 25 créditos das materias obrigatorias, 20 créditos de materias optativas e realizar o traballo fin de máster.
RESOLUCIÓN do 15 de xullo de 2020 pola que se publican o estado de execución do orzamento da Comunidade Autónoma e as súas modificacións, e a situación da tesouraría e movementos por operacións orzamentarias e extraorzamentarias correspondentes ao primeiro trimestre de 2020.
Consellería de Facenda — III. Outras disposicións — 31/07/2020

De acordo co previsto no artigo 117 do texto refundido da Lei de réxime financeiro e orzamentario de Galicia, aprobado polo Decreto lexislativo 1/1999, do 7 de outubro, dáselle publicidade ao estado de execución do orzamento da Comunidade Autónoma e as súas modificacións, e á situación de tesouraría e movementos por operacións orzamentarias e extraorzamentarias correspondentes ao primeiro trimestre de 2020, que figuran como anexo a esta resolución.
Santiago de Compostela, 15 de xullo de 2020
EXTRACTO da Orde do 14 de xullo de 2020 pola que se establecen as bases reguladoras e se convocan axudas de mobilidade complementarias ás achegadas pola Unión Europea no marco do programa comunitario Erasmus+, destinadas ao alumnado que cursa ensinanzas artísticas superiores en centros públicos de Galicia no curso 2019/20 (código de procedemento ED322A).
Consellería de Educación, Universidade e Formación Profesional — III. Outras disposicións — 29/07/2020

BDNS (Identif.): 517207.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Obxecto
Axudas de mobilidade complementarias ás achegadas pola Unión Europea, no marco do programa comunitario Erasmus+, destinadas aos/ás estudantes de ensinanzas artísticas superiores en centros públicos de Galicia que participan no citado programa de mobilidade na educación superior durante o curso 2019/20.
Segundo. Requisitos
Cidadáns/cidadás da Unión Europea ou estranxeiros/as non comunitarios/as con residencia legalizada no Estado español, matriculados/as no curso 2019/20 en centros públicos da Comunidade Autónoma de Galicia que impartan ensinanzas artísticas superiores, que obtivesen unha bolsa Erasmus+ de mobilidade no curso 2019/20 e non gozasen desta axuda en convocatorias anteriores.
Terceiro. Bases reguladoras
Orde do 14 de xullo de 2020 pola que se establecen as bases reguladoras e se convocan axudas de mobilidade complementarias ás achegadas pola Unión Europea, no marco do programa comunitario Erasmus+, destinadas ao alumnado que cursa ensinanzas artísticas superiores en centros públicos de Galicia no curso 2019/20 (código do procedemento ED322A).
Cuarto. Contía das axudas
195 €/mes, 165 €/mes ou 125 €/mes, dependendo do país de destino e, de ser o caso, adicionalmente, 500 € para os expedientes académicos que posúan unha maior nota media, cun orzamento máximo total de 40.000 €.
Quinto. Prazo de presentación de solicitudes
Un mes desde o día seguinte ao da publicación da convocatoria no
Diario Oficial de Galicia.
Santiago de Compostela, 14 de xullo de 2020
DECRETO 104/2020, do 17 de xullo, polo que se aproba o cambio de titularidade a prol do Concello de Gondomar de dous treitos antigos da estrada provincial EP-2303 Gondomar-Vilaza-Parada.
Consellería de Infraestruturas e Mobilidade — III. Outras disposicións — 29/07/2020

Segundo o teor do artigo 9.4 da Lei 8/2013, do 28 de xuño, de estradas de Galicia, os cambios de titularidade das estradas ou treitos delas, cando non se trate de travesías urbanas ou treitos delas que estean incluídos no inventario de travesías da súa administración titular, deberán ser aprobados por decreto da Xunta de Galicia, por proposta da consellería competente en materia de estradas e logo do acordo entre as administracións afectadas.
Por outra parte, a citada Lei de estradas dispón no artigo 9.7 que os cambios de titularidade poderán abranguer estradas, treitos delas, elementos funcionais e/ou espazos da zona de dominio público adxacente.
O 11 de xaneiro de 2019, o Concello de Gondomar e a Deputación Provincial de Pontevedra asinaron un convenio para levar a cabo o proxecto Humanización da interconexión das rúas San Bieito e Emigrante coas estradas de Peitieiros e Chaín-Morgadáns. A cláusula 5ª deste convenio recolle a obriga do concello de solicitar a transferencia das vías relacionadas no convenio, xa que polas súas características funcionais e de utilidade, son asimilables á vía municipal de tipo urbano, servindo como elementos accesorios e de acceso aos predios e edificacións lindeiras, e carecendo da funcionalidade de soporte físico para as comunicacións e circulación de vehículos automóbiles.
De conformidade co anteriormente exposto, por proposta da conselleira de Infraestruturas e Mobilidade, logo de deliberación do Consello da Xunta de Galicia, na súa reunión do día dezasete de xullo de dous mil vinte,
Artigo 1
Aprobar o cambio de titularidade a prol do Concello de Gondomar de:
Artigo 2
En aplicación dos puntos 4 e 6 do artigo 10 da Lei 8/2013, do 28 de xuño, de estradas de Galicia, o Concello do Gondomar deberá modificar o seu catálogo de estradas para incluír o cambio de titularidade ao que se refire este decreto.
Artigo 3
De acordo co establecido no artigo 9.6 da Lei 8/2013, do 28 de xuño, de estradas de Galicia, o cambio de titularidade será efectivo ao día seguinte da publicación deste decreto no Diario Oficial de Galicia. A entrega dos bens formalizarase no prazo dos dous meses seguintes a esta publicación mediante a sinatura da correspondente acta de entrega entre concello e deputación.
Artigo 4
Corresponderalle ao Concello de Gondomar, a partir da formalización da entrega, todas as actividades de xestión, mantemento, conservación e explotación das vías, así como o exercicio das funcións de disciplina viaria e calquera outra que puidese corresponderlle como nova Administración titular das estradas.
Disposición derradeira
Este decreto producirá efectos desde o día seguinte á súa publicación no Diario Oficial de Galicia.
Santiago de Compostela, dezasete de xullo de dous mil vinte
RESOLUCIÓN do 23 de xullo de 2020, da Secretaría Xeral da Igualdade, pola que se fai público o esgotamento do crédito da Resolución do 1 de xuño de 2020, pola que se establecen as bases reguladoras das subvencións destinadas ao fomento da contratación de mulleres que sofren violencia de xénero no ámbito de colaboración coas entidades locais galegas, e se procede á súa convocatoria para o ano 2020.
Vicepresidencia e Consellería de Presidencia, Administracións Públicas e Xustiza — III. Outras disposicións — 03/08/2020

A Resolución do 1 de xuño de 2020, da Secretaría Xeral da Igualdade, pola que se establecen as bases reguladoras das subvencións destinadas ao fomento da contratación de mulleres que sofren violencia de xénero no ámbito de colaboración coas entidades locais galegas e se procede á súa convocatoria para o ano 2020 (código de procedemento SI461A), establece que se concederán subvencións ata o esgotamento do crédito orzamentario, segundo o disposto no artigo 19.2 da Lei 9/2007, do 13 de xuño, de subvencións de Galicia. Para as subvencións obxecto desta convocatoria destinouse un crédito por importe total de 1.424.016 euros.
Tal partida orzamentaria finánciase con fondos finalistas do Estado que os orzamentos xerais do Estado destinan ao desenvolvemento ou á ampliación das medidas recollidas no Pacto de Estado contra a violencia de xénero.
Tal e como se establece no artigo 1.3 da Resolución do 1 de xuño de 2020, o procedemento de concesión destas axudas tramitarase en réxime de concorrencia non competitiva de acordo co establecido na Lei 9/2007, do 13 de xuño, de subvencións de Galicia, e ata o esgotamento do crédito orzamentario coas garantías previstas no artigo 31.4 da devandita lei.
A disposición adicional única sinala que, unha vez esgotado o crédito, o órgano xestor deberá publicar o esgotamento da partida orzamentaria e a inadmisión de posteriores solicitudes.
En virtude do exposto anteriormente e no uso das facultades que teño atribuídas,
Artigo único
Dar a coñecer que o crédito orzamentario asignado ao financiamento das axudas contidas na Resolución do 1 de xuño de 2020, da Secretaría Xeral da Igualdade, pola que se establecen as bases reguladoras das subvencións destinadas ao fomento da contratación de mulleres que sofren violencia de xénero no ámbito de colaboración coas entidades locais galegas e se procede á súa convocatoria para o ano 2020, quedou esgotado con data do 19 de xuño de 2020 coa solicitude presentada ás 12.30 horas.
Santiago de Compostela, 23 de xullo de 2020
CORRECCIÓN DE ERROS. Instrución 1/2020, do 7 de xullo de 2020, da Dirección Xeral de Enerxía e Minas, relativa ás entidades de formación recoñecidas para impartir o curso para a obtención do carné de operador de guindastre móbil autopropulsado que son empresas alugadoras de guindastres móbiles autopropulsados.
Consellería de Economía, Emprego e Industria — III. Outras disposicións — 03/08/2020

Advertido erro na instrución publicada no
Diario Oficial de Galicia
núm. 147, do xoves 23 de xullo de 2020, cómpre facer a seguinte corrección:
Na páxina 29208, no título da instrución, onde di: «Instrución do 7 de xullo de 2020, da Dirección Xeral de Enerxía e Minas», debe dicir: «Instrución 1/2020, do 7 de xullo de 2020, da Dirección Xeral de Enerxía e Minas».
RESOLUCIÓN do 15 de xullo de 2020 pola que se publica a modificación do plan de estudos do máster universitario en Química Orgánica.
Universidade de Santiago de Compostela — III. Outras disposicións — 29/07/2020

Consonte o disposto nos artigos 26 e 28 do Real decreto 1393/2007, do 29 de outubro, polo que se establece o procedemento para a modificación de plans de estudos xa verificados, e unha vez recibido o informe favorable da Axencia para a Calidade do Sistema Universitario de Galicia ás modificacións presentadas a este plan, con data do 9 de agosto de 2020, esta reitoría, de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2007, resolve publicar a modificación do plan de estudos conducente á obtención do título oficial de máster universitario en Química Orgánica pola Universidade Autónoma de Madrid, a Universidade Complutense de Madrid e a Universidade de Santiago de Compostela.
Santiago de Compostela, 15 de xullo de 2020
Cadro 1. Distribución de créditos ECTS segundo o tipo de materia.
Cadro 2. Plan de estudos do máster.
EXTRACTO da Resolución do 22 de xullo de 2020, da Secretaría Xeral da Emigración, pola que se establecen as bases reguladoras para a concesión de axudas de emerxencia social e se procede á súa convocatoria para o ano 2020 (código de procedemento PR935A).
Vicepresidencia e Consellería de Presidencia, Administracións Públicas e Xustiza — III. Outras disposicións — 03/08/2020

BDNS (Identif.): 517737.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
(http://www.pap.minhap.gob.es/bdnstrans/index).
Primeiro.
Persoas beneficiarias
As persoas emigrantes galegas e os seus fillos/as, que posúan a condición de persoas galegas residentes no exterior, de acordo co establecido no parágrafo seguiente.
Para os efectos da presente convocatoria, terán a condición de persoas galegas residentes no exterior aquelas persoas emigrantes que nacesen en Galicia ou ben acrediten que residiron en Galicia de forma continuada durante dez anos, con nacionalidade española, así como tamén os/as seus/súas fillos/as que teñan nacionalidade española e que se encontren vinculados con calquera concello galego no Padrón de residentes no exterior (Pere) ou no Censo electoral de residentes no exterior (Cera).
Excepcionalmente, para o caso de que estas persoas teñan que realizar unha viaxe e non poidan valerse por si mesmas, tamén poderá ser beneficiaria unha persoa acompañante.
Segundo.
Obxecto
Aprobar as bases polas que se rexerá a concesión de axudas dirixidas a persoas emigrantes de nacionalidade española e de orixe galega residentes no exterior, que carezan dos recursos económicos necesarios para atender situacións sobrevidas de carácter extraordinario de emerxencia social, sanitaria ou asistencial, que precisen dunha actuación urxente para evitar ou paliar situacións de necesidade ou exclusión social, así como as que teñan por obxecto sufragar os custos das viaxes que teñan que realizar, por razóns destas características, as persoas que poidan ter a condición de beneficiarias.
Terceiro.
Bases reguladoras
Resolución do 22 de xullo de 2020, da Secretaría Xeral da Emigración, pola que se establecen as bases reguladoras para a concesión de axudas de emerxencia social e se procede á súa convocatoria para o ano 2020 (código de procedemento PR935A).
Cuarto.
Importe
Para a concesión das subvencións convocadas destinarase un crédito total de 200.000 euros, con cargo á aplicación orzamentaria 04.30.312C.480.0.
Quinto.
Prazo de presentación de solicitudes
O prazo para a presentación de solicitudes abranguerá desde o día seguinte ao da publicación desta resolución no
Diario Oficial de Galicia
ata o 15 de novembro de 2020, ambos incluídos.
Santiago de Compostela, 22 de xullo de 2020
CORRECCIÓN DE ERROS. Resolución do 14 de xullo de 2020, de modificación da composición do Comité de Ética da Investigación con medicamentos de Galicia (CEIm-G).
Consellería de Sanidade — II. Autoridades e persoal — 03/08/2020

Advertidos erros na referida resolución, que se publicou no
Diario Oficial de Galicia
núm. 147, do 23 de xullo de 2020, cómpre efectuar as seguintes correccións:
Na páxina 29118, no segundo parágrafo do resolvo, onde di: «Así mesmo, o nomeamento de Martina Lema Oreiro como membro do citado comité», debe dicir: «Así mesmo, o nomeamento de Martina Lema Oreiro como membro e vicesecretaria do citado comité».
RESOLUCIÓN do 14 de xullo de 2020 pola que se publica o plan de estudos do máster universitario en Física.
Universidade de Santiago de Compostela — III. Outras disposicións — 28/07/2020

Obtida a verificación do plan de estudos polo Consello de Universidades, logo do informe favorable da Axencia para a Calidade do Sistema Universitario de Galicia, así como a autorización da Comunidade Autónoma de Galicia, e establecido o carácter oficial do título polo Acordo do Consello de Ministros do 26 de decembro de 2014 (publicado no BOE do 29 de xaneiro de 2015, mediante a Resolución do secretario xeral de Universidades do 9 de xaneiro de 2015).
Esta reitoría, de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2008, resolve publicar o plan de estudos conducente á obtención do título oficial de máster universitario en Física, que quedará estruturado segundo consta no anexo.
Santiago de Compostela, 14 de xullo de 2020
As especialidades que se ofertan nesta titulación son:
– Especialidade en Física Nuclear e de Partículas.
– Especialidade en Física da Materia.
– Especialidade en Física da Luz e a Radiación.
– Especialidade en Física Fundamental.
Para obter o título de máster universitario en Física, do total dos créditos propostos, o alumno deberá cursar os 6 créditos obrigatorios, 12 créditos do traballo fin de máster, 24 correspondentes a materias dos bloques de optativas vinculadas correspondentes a calquera especialidade e os outros restantes (18) pode elixilos entre os contidos no catálogo de optativas libres ou vinculadas.
Os alumnos tamén poderán optar por obter algunha das especialidades previstas neste máster, para o cal deberán cumprir os seguintes requisitos:
a) Cursar un mínimo de 12 ECTS de materias vinculadas á especialidade elixida.
b) Realizar o TFM vinculado á dita especialidade.
EXTRACTO da Resolución do 15 de xullo de 2020 pola que se modifica a Resolución do 21 de xaneiro de 2020 pola que se establecen as bases reguladoras para a concesión de prazas para o programa de turismo interior Elixe Galicia de estadías de ocio para a mocidade, familias e maiores, e se procede á súa convocatoria para os anos 2020 e 2021 (TU404A, TU404B e TU404C).
Axencia Turismo de Galicia — III. Outras disposicións — 28/07/2020

BDNS (Identif.): 493451.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
(http://pap.minhap.gob.es/bdnstrans/index).
Primeiro.
Datas de desenvolvemento do programa
1. Na anualidade 2020, o programa desenvolverase entre o 15 de setembro de 2020 e o 30 de novembro de 2020 para todas as modalidades e colectivos.
2. No que respecta á anualidade 2021, o programa executarase entre o 10 de marzo e o 30 de novembro de 2021 por quendas que agrupen as persoas beneficiarias por modalidade e colectivo coa excepción do período comprendido entre o 21 de xuño e o 10 de setembro e os períodos de Semana Santa, pontes ou festivos.
Segundo.
Contía da subvención e financiamento das actividades subvencionadas
1. Na anualidade 2020, a contía da axuda, a cargo da Axencia Turismo de Galicia, será variable atendendo a tempada de desfrute e modalidade do programa mentres que o prezo, a cargo das persoas beneficiarias (IVE incluído), será fixo atendendo a modalidade do programa sen distinción entre tempadas de desfrute.
O prezo fixo que deben pagar os usuarios é o correspondente á tempada baixa establecido na Resolución do 21 de xaneiro de 2020 pola que se establecen as bases reguladoras para a concesión de prazas para o programa de turismo interior Elixe Galicia de estadías de ocio para a mocidade, familias e maiores, e se procede á súa convocatoria para os anos 2020 e 2021:
2. Polo que respecta á anualidade 2021, a contía da axuda, a cargo da Axencia Turismo de Galicia, será variable atendendo a tempada de desfrute e modalidade do programa mentres que o prezo, a cargo das persoas beneficiarias (IVE incluído), será fixo atendendo a modalidade do programa sen distinción entre tempadas de desfrute.
O prezo fixo que deben pagar os usuarios é o establecido para a tempada media na Resolución do 21 de xaneiro de 2020 pola que se establecen as bases reguladoras para a concesión de prazas para o programa de turismo interior Elixe Galicia de estadías de ocio para a mocidade, familias e maiores, e se procede á súa convocatoria para os anos 2020 e 2021:
Terceiro.
Prazo de presentación de solicitudes para a tempada do ano 2021
As solicitudes presentaranse entre o 1 de outubro e o 1 de novembro de 2020 nas axencias comercializadoras do programa que teñan asinado o correspondente contrato coa empresa adxudicataria do contrato.
Santiago de Compostela, 15 de xullo de 2020
RESOLUCIÓN do 10 de xullo de 2020 pola que se publica o plan de estudos do máster universitario en Química Orgánica.
Universidade de Santiago de Compostela — III. Outras disposicións — 28/07/2020

Obtida a verificación do plan de estudos polo Consello de Universidades, logo do informe favorable da Axencia para a Calidade do Sistema Universitario de Galicia (ACSUG), así como a autorización da Comunidade Autónoma de Galicia, e establecido o carácter oficial do título polo Acordo do Consello de Ministros do 21 de febreiro de 2014 (publicado no BOE do 11 de marzo de 2014, mediante Resolución da Secretaría Xeral de Universidades do 28 de febreiro 2014).
Esta reitoría, de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2008, resolve publicar o plan de estudos conducente á obtención do título oficial de máster universitario en Química Orgánica pola Universidade Autónoma de Madrid, a Universidade Complutense de Madrid e a Universidade de Santiago de Compostela, que quedará estruturado segundo consta no anexo.
Santiago de Compostela, 10 de xullo de 2020
Cadro 1. Distribución de créditos ECTS segundo tipo de materia.
Cadro 2. Materias, créditos e distribución temporal do máster.
ORDE do 16 de xullo de 2020 pola que se amplía o prazo de presentación da documentación xustificativa establecido na Orde do 26 de decembro de 2019 pola que se establecen as bases reguladoras para a concesión, en réxime de concorrencia competitiva, de subvencións destinadas á creación de viveiros industriais de empresas en parques empresariais da Comunidade Autónoma de Galicia, e se procede á súa convocatoria para o ano 2020 (código de procedemento IN541A).
Consellería de Economía, Emprego e Industria — III. Outras disposicións — 28/07/2020

O día 21 de xaneiro de 2020 publicouse no
Diario Oficial de Galicia
a Orde do 26 de decembro de 2019 pola que se establecen as bases reguladoras para a concesión, en réxime de concorrencia competitiva, de subvencións destinadas á creación de viveiros industriais de empresas en parques empresariais da Comunidade Autónoma de Galicia, e se procede á súa convocatoria para o ano 2020 (código de procedemento IN541A).
No artigo 22.1 das bases, establécese que os concellos beneficiarios terán ata o 31 de outubro de 2020 para presentar a documentación xustificativa da subvención. Tendo en conta a data de resolución das ditas axudas, motivada pola suspensión dos prazos administrativos establecida polo Real decreto 463/2020, do 14 de marzo, polo que se declara o estado de alarma para a xestión da crise sanitaria ocasionada polo COVID-19, xunto coa complexidade da execución dos proxectos, co fin de facer viables os procesos de execución e a xustificación por parte dos beneficiarios resultantes, sen que con iso se cause prexuízo a terceiros, considérase necesario ampliar o prazo de xustificación.
De acordo co anterior, vista a Lei 9/2007, do 13 de xuño, de subvencións de Galicia, e o Decreto 11/2009, do 8 de xaneiro, polo que se aproba o seu regulamento,
Artigo único. Ampliación do prazo de execución e xustificación
Amplíase ata o día 15 de novembro de 2020 (inclusive) o prazo para a execución e a xustificación dos investimentos que foron obxecto de subvención ao abeiro da Orde do 26 de decembro de 2019 pola que se establecen as bases reguladoras para a concesión, en réxime de concorrencia competitiva, de subvencións destinadas á creación de viveiros industriais de empresas en parques empresariais da Comunidade Autónoma de Galicia, e se procede á súa convocatoria para o ano 2020 (código de procedemento IN541A).
Disposición derradeira única. Entrada en vigor
A presente orde entrará en vigor o mesmo día da súa publicación no
Diario Oficial de Galicia
.
Santiago de Compostela, 16 de xullo de 2020
CORRECCIÓN DE ERROS. Decreto 100/2020, do 2 de xullo, polo que se modifica a denominación da Facultade de Ciencias da Educación da Universidade de Vigo.
Consellería de Educación, Universidade e Formación Profesional — III. Outras disposicións — 28/07/2020

Advertido un erro no decreto publicado no DOG nº 140, do 15 de xullo de 2020, cómpre efectuar a seguinte modificación:
Na páxina 28104, no artigo único, onde di: «Autorizar a modificación da denominación da Facultade de Ciencias da Educación do campus de Ourense da Universidade de Vigo, que pasará a denominarse Facultade de Ciencias da Educación e Traballo Social», debe dicir: «Autorizar a modificación da denominación da Facultade de Ciencias da Educación do Campus de Ourense da Universidade de Vigo, que pasará a denominarse Facultade de Educación e Traballo Social».
EXTRACTO da Resolución do 23 de xullo de 2020 pola que se amplía o prazo de presentación de solicitudes da Resolución do 15 de xuño de 2020, pola que se dá publicidade do Acordo do Consello de Dirección que aproba as bases reguladoras das axudas aos proxectos de empresas galegas para garantir a seguridade laboral e xerar confianza no consumidor, susceptibles de financiamento polo Fondo Europeo de Desenvolvemento Rexional, no marco do programa operativo Feder Galicia 2014-2020, e se procede á súa convocatoria en réxime de concorrencia non competitiva (código de procedemento IG524D).
Instituto Galego de Promoción Económica — III. Outras disposicións — 30/07/2020

BDNS (Identif.): 511074.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS) (http://www.pap.minhap.gob.es/bdnstrans/index).
Primeiro. Ampliación do prazo de presentación de solicitudes
Amplíase ata o 17 de agosto de 2020 o prazo de presentación de solicitudes de axuda, previsto no punto segundo da Resolución do 15 de xuño de 2020 (DOG nº 124, do 25 de xuño).
Santiago de Compostela, 23 de xullo de 2020
EXTRACTO da Resolución do 23 de xullo de 2020 pola que se amplía o prazo de presentación de solicitudes da Resolución do 15 de xuño de 2020, pola que se dá publicidade do Acordo do Consello de Dirección que aproba as bases reguladoras das axudas aos proxectos dos comercios retallistas galegos para contribuír á reactivación do comercio galego garantindo a seguridade laboral e a xeración de confianza no consumidor, susceptibles de financiamento polo Fondo Europeo de Desenvolvemento Rexional, no marco do programa operativo Feder Galicia 2014-2020, e se procede á súa convocatoria en réxime de concorrencia non competitiva (código de procedemento IG524C).
Instituto Galego de Promoción Económica — III. Outras disposicións — 30/07/2020

BDNS (Identif.): 511062.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS) (http://www.pap.minhap.gob.es/bdnstrans/index).
Primeiro. Ampliación do prazo de presentación de solicitudes
Amplíase ata o 17 de agosto de 2020 o prazo de presentación de solicitudes da axuda, previsto no punto segundo da Resolución do 15 de xuño de 2020 (DOG núm. 120, do 19 de xuño).
Santiago de Compostela, 23 de xullo de 2020
RESOLUCIÓN do 23 de xullo de 2020 pola que se amplía o prazo de presentación de solicitudes da Resolución do 15 de xuño de 2020, pola que se dá publicidade do Acordo do Consello de Dirección que aproba as bases reguladoras das axudas aos proxectos de empresas galegas para garantir a seguridade laboral e xerar confianza no consumidor, susceptibles de financiamento polo Fondo Europeo de Desenvolvemento Rexional, no marco do programa operativo Feder Galicia 2014-2020, e se procede á súa convocatoria en réxime de concorrencia non competitiva (código de procedemento IG524D).
Instituto Galego de Promoción Económica — III. Outras disposicións — 30/07/2020

Mediante a Resolución do 15 de xuño de 2020 publicouse o acordo do Consello de Dirección do Instituto Galego de Promoción Económica que aprobou as bases reguladoras das axudas aos proxectos de empresas galegas para garantir a seguridade laboral e xerar confianza no consumidor, susceptibles de financiamento polo Fondo Europeo de Desenvolvemento Rexional, no marco do programa operativo Feder Galicia 2014-2020, e convocáronse para o ano 2020 as devanditas axudas en réxime de concorrencia non competitiva (código de procedemento IG524D) (DOG nº 124, do 25 de xuño).
No punto segundo da resolución establecíase que o prazo de presentación de solicitudes de axuda comezaba o día seguinte ao da publicación da convocatoria no
Diario Oficial de Galicia
e finalizaba o 31 de xullo de 2020, agás que se produza o suposto de esgotamento do crédito.
A situación de inicio de volta á actividade de moitos establecementos, despois do peche con motivo do estado de alarma pola crise sanitaria do COVID-19, dificulta os tempos de comunicación e tramitación das axudas, que deben ser executadas e pagadas na anualidade 2020, por iso, con motivo de ampliar a comunicación ao maior numero de potenciais beneficiarios, proponse unha ampliación do prazo de presentación da solicitude das axudas.
Por todo o anterior, de conformidade co disposto no artigo 32 da Lei 39/2015, do 1 de outubro, do procedemento administrativo común das administracións públicas, e dado que non se causan prexuízos a terceiros,
Primeiro. Ampliar ata o 17 de agosto de 2020 o prazo de presentación de solicitudes, establecido no punto segundo da Resolución do 15 de xuño de 2020 pola que se dá publicidade do Acordo do Consello de Dirección do Igape que aproba as bases reguladoras das axudas aos proxectos de empresas galegas para garantir a seguridade laboral e xerar confianza no consumidor, susceptibles de financiamento polo Fondo Europeo de Desenvolvemento Rexional, no marco do programa operativo Feder Galicia 2014-2020, e se procede á súa convocatoria en réxime de concorrencia non competitiva (código de procedemento IG524D).
Segundo. Esta resolución entrará en vigor o día da súa publicación no
Diario Oficial de Galicia.
Santiago de Compostela, 23 de xullo de 2020
RESOLUCIÓN do 21 de xullo de 2020 pola que se fai público o resultado do proceso de selección da convocatoria de subvencións a proxectos de rehabilitación e reforma de mercados municipais de venda de produtos agroalimentarios, cofinanciadas co Feader no marco do Programa de desenvolvemento rural (PDR) de Galicia 2014-2020, correspondentes ao ano 2020.
Axencia Galega de Desenvolvemento Rural — III. Outras disposicións — 30/07/2020

Mediante a Resolución do 18 de decembro de 2019 aprobáronse as bases reguladoras das subvencións para proxectos de rehabilitación e reforma de mercados municipais de venda de produtos agroalimentarios, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, e convocáronse as correspondentes ao ano 2020 (DOG núm. 13, do 21 de xaneiro de 2020).
Para o financiamento da convocatoria está prevista unha dotación orzamentaria de 1.720.000 €, con cargo á conta orzamentaria 14-A1-712A-760.0 dos orzamentos de Agader, cofinanciada co Feader (75 %), con fondos da Administración xeral do Estado (7,5 %) e da Xunta de Galicia (17,5 %).
O 9 de xullo de 2020, o director xeral de Agader, no exercicio das competencias atribuídas en virtude do Acordo do Consello de Dirección da Agader, do 11 de xullo de 2013 (Resolución do 24 de xullo de 2013; DOG núm. 148, do 5 de agosto), resolveu a citada convocatoria.
O artigo 15 da Lei 9/2007, do 13 de xuño, de subvencións de Galicia, dispón que o órgano concedente publicará no
Diario Oficial de Galicia
as subvencións concedidas. Así mesmo, o artigo 17.1 da Lei 1/2016, do 18 de xaneiro, de transparencia e bo goberno, establece que se deberá publicar a concesión das correspondentes axudas ou subvencións.
De acordo co anterior,
Primeiro. Publicar no
Diario Oficial de Galicia
a relación das subvencións concedidas ao abeiro da Resolución do 18 de decembro de 2019 pola que se aproban as bases reguladoras das subvencións para proxectos de rehabilitación e reforma de mercados municipais de venda de produtos agroalimentarios, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, e se anuncia a convocatoria para o ano 2020, segundo o documento anexo.
Santiago de Compostela, 21 de xullo de 2020